MAJSTROVSTVÁ SOMELIEROV SLOVENSKA 
v kategórii JUNIOR 2026



Štatút súťaže

1. Organizátor
Súťaž organizuje Asociácia somelierov Slovenskej republiky v spolupráci so spoločnosťou Corner & Co./Wineplanet.sk  a Šimák Zámok Pezinok. 

2. Súťažná kategória
Súťaž je organizovaná v kategórii Junior.

3. Podmienky účasti
3.1. Súťaže sa môžu zúčastniť žiaci stredných škôl so zameraním na gastronómiu.
3.2. Každý účastník je povinný riadne vyplniť a poslať prihlášku.
3.3. Pre účasť v súťaži nie je stanovený účastnícky poplatok.
3.4. Uzávierka prihlášok je do 18.3. 2026.
3.5. V prípade porušenia štatútu bude súťažiaci vylúčený zo súťaže.


4. Termín a miesto konania
4.1. Termín konania je 31. marca 2026.
4.2. Miesto konania Šimák Zámok Pezinok, Mladoboleslavská 5, 902 01 Pezinok.

5. Základná časť súťaže
5.1. Organoleptický popis vín podľa ASI Sommelier Guidelines 2025.
5.2. Odborný písomný test.
5.2.1. Test bude pozostávať z 35 otázok týkajúcich sa nasledujúcich oblastí:
· SK vinohradníctvo: odrody, pestovanie, choroby viniča  a vína.
· výroba vína, legislatíva.
· Slovenská vinohradnícka legislatíva, základné apelácie sveta. 
· somelierska prax: kombinácia pokrmov a vína, servis vína.
· ostatné alkoholické a nealkoholické nápoje.
5.2.2. Test vypracuje každý účastník samostatne, na regulárnosť dohliada odborná komisia.
5.3. Senzorický opis vína a servis vína podľa ASI Sommelier Guidelines 2025 https://youtube.com/playlist?list=PLHLS6hQWOa20L5CBghCtyFoKVa28oJbhq&si=g-ZhbdsxDB71jDn3


6. Finálová časť súťaže
6.1. Do finálovej časti postupujú traja súťažiaci s najvyšším celkovým počtom bodov zo všetkých disciplín.
6.2. V prípade rovnosti bodov postup do finálového kola rozhoduje vyšší počet bodov v teste.
6.3. Bodové hodnotenie zo základnej časti je neprenosné.
6.4. Súťažiaci v základnej časti majú pridelené čísla, pod ktorými sú zaevidovaní.
6.5. [bookmark: _GoBack]Poradie vo finále je žrebované pred začiatkom finálovej časti.
6.6. Súťažiaci v poradí 2. a 3. čakajú na svoje finálové vystúpenie 
mimo súťažnú miestnosť.
6.7. Servis vína podľa ASI Sommelier Guidelines 2025.
6.8. Organoleptický opis vína podľa ASI Sommelier Guidelines 2025.
6.9. Degustačné menu.
6.10. Kvíz.
6.11. Poradie okrem prvých troch umiestení sa neurčuje.
6.12. Výsledky súťažiacich sa nezverejňujú.

7. Hodnotiaca komisia
7.1. Pozostáva z predsedu a členov Asociácie somelierov Slovenskej republiky a Asociacie sommelierů Českej republiky.
7.2. Pri rovnakom počte hlasov rozhoduje tajné hlasovanie.
7.3. Rozhodnutie komisie je konečné.


